open-index/open-wikipedia-markdown huggingface dataset:
மக்லசுர் ரகுமான் சவுத்ரி

**மக்லசுர் ரகுமான் சவுத்ரி** ( Mukhlesur Rahman Chowdhury     ), **மக்கல்சு சவுத்ரி** என்றும் இவர் பரவலாக அழைக்கப்படும் இவர் வங்காளதேச பத்திரிகையாளர் ,அரசியல்வாதி ஆவார். 2004 ஆம் ஆண்டில், சவுத்ரி பத்திரிகையாளர் செயலாளராகவும், செய்தித் தொடர்பாளராகவும் வங்காளதேசத்தின் குடியரசுத் தலைவர் இஜுதீன் அகமதுவால் நியமிக்கப்பட்டார். அந்தப் பணியில் டிசம்பர் 2004 முதல் நவம்பர் 2006 வரை பணியாற்றினார். 2006 இல் தலைமை ஆலோசகராக இஜுதீன் பொறுப்பேற்றபோது, சவுத்ரியை தனது ஆலோசகர்களில் ஒருவராக குடியரசுத் தலைவர் நியமித்தார்..

## ஆரம்பகால வாழ்க்கை மற்றும் கல்வி
முகலேசூர் ரஹ்மான் சவுத்ரி,  அஜிசூர் ரஹ்மான் சவுத்ரியின் மூத்த மகன் ஆவார். *வாராந்திர பிரீக்ஷிட்டின்* முதல் தலைமை பாதிப்பாசிரியர் ஆவார். இவரது சொந்த கிராமம் லக்காவில் உள்ள கதிஹாரா ஆகும். இவர் நசிர்நகரின் குலிகுண்டாவில் பிறந்தார். சவுத்ரி தனது குழந்தைப் பருவத்தின் அதிக நாட்களை சில்ஹெட் மாவட்டத்தில் கழித்தார்.

முகிலஸ் சவுத்ரி மக்கள் தகவல் தொடர்பியல் மற்றும் ஊடகவியல் பிரிவில் முதுகலைப் பட்டம் பெற்றார். மேலும் தாக்கா பல்கலைக்கழகத்தில் அரசியல் அறிவியலில் பட்டம் பெற்றார். சவுத்ரி லண்டன் பல்கலைக்கழகத்தின் பிர்க்பெக்கிலிருந்து அரசியல் பிரிவில் ஆய்வுப் படிப்பில் முதுகலைப் பட்டம் பெற்றார். மேலும் கிங்ஸ்-யு.என்.எச்.சி.ஆர் உதவித்தொகையின் கீழ் லண்டன் பல்கலைக்கழகத்தின் கிங்ஸ் கல்லூரியில் அரசியலில் ஆராய்ச்சி பட்டம் பெற்றார். வெஸ்ட்மின்ஸ்டர் பல்கலைக்கழகத்தில் குர்ஆனுக்காக அரபு மொழியில் இரண்டு ஆராய்ச்சி படிப்புகளை முடித்தார், மேலும் ராயல் ஹோலோவேயில் குர் ஆன் பற்றிய  ஆராய்ச்சியையும் மேற்கொண்டார். சவுத்ரி இலண்டன் பொருளியல் பள்ளியில் இரண்டு ஆராய்ச்சி படிப்புகளை முடித்தார்  மற்றும் பிரிட்டனில் உள்ள ஷெஃபீல்ட் பல்கலைக்கழகத்தில் அரசியலில் பி.எச்.டி பட்டம் பெற்றார்.

## தொழில்
1985 ஆம் ஆண்டில் *டைனிக் பத்ரிகா* என்ற செய்தித்தாளில் தலைமை நிருபராக சேர்ந்தார். சவுத்ரி 1986 ஜனவரி 31 இல் இவர் முதன்மைப் பதிப்பாளராக பணியில் சேர்ந்தார். 1989 ஆம் ஆண்டின் முற்பகுதியில், அவர் டைனிக் *நாபா அவிஜான் நிறுவனத்ஹில் பணியில் சேர்ந்தார்.* ஆனால் அந்த  ஆண்டின் இறுதியில் டைனிக் பத்ரிகாவுக்கு மீண்டும் சேர்ந்தார். 1981 ஆம் ஆண்டு முதல் அவர்  இதழியல் சேவைகளில் ஈடுபட்டு வருகிறார். தைனிக் பங்களா, தைனிக் தேஷ், பிசித்ரா, ராபர், சண்டே எக்ஸ்பிரஸ், ஹாலிடே மற்றும் கபோரர் கராஜ் ஆகிய பத்திரிக்கைகளில் பணிகளை மேற்கொண்டார். ஜனவரி 1991 இல், அவர் *அஜ்கர் ககோஜின்* சிறப்பு நிருபராகப் பணியில் சேர்ந்தார். செப்டம்பர் 1991 இல், சவுத்ரி தூதரக ஆசிரியராகவும், *டைனிக் தின்கலின்* சிறப்பு நிருபராகவும் ஆனார் 

1993 ஆம் ஆண்டில், இலங்கையின் செய்தித்தாளின் வங்காளதேசத்தின் நிருபராகப் பணியில் சேர்ந்தார். அவர் *வீக்லி சரக்,* *வீக்லி ப்ரீக்ஷித்* மற்றும் *ஸ்ரோமோ* ஆகிய பத்திரிகைகளின் *ஆசிரியராகவும். பணியாற்றினார்.* 

2004 ஆம் ஆண்டில், சவுத்ரி பத்திரிகையாளர் செயலாளராகவும், செய்தித் தொடர்பாளராகவும் வங்காளதேசத்தின் குடியரசுத் தலைவர் இஜுதீன் அகமதுவால் நியமிக்கப்பட்டார். அந்தப் பணியில் டிசம்பர் 2004 முதல் நவம்பர் 2006 வரை பணியாற்றினார். 2006 இல் தலைமை ஆலோசகராக இஜுதீன் பொறுப்பேற்றபோது, சவுத்ரியை தனது ஆலோசகர்களில் ஒருவராக குடியரசுத் தலைவர் நியமித்தார்.

## குறிப்புகள்

பகுப்பு:1965 பிறப்புகள்
பகுப்பு:வாழும் மக்கள்
சவுத்ரி முயீன்-உதின்

**சவுத்ரி முயீன்-உதின்** (Chowdhury Mueen-Uddin பிறந்தார் ; 27 நவம்பர் 1948 ஆம் ஆண்டு பிறந்தார்) என்பவர் வங்காளதேச விடுதலைப் போரில் பாக்கித்தான் ராணுவத்துடன் இணைந்து வங்கதேச அறிவாளிகள் படுகொலையில் ஈடுபட்டதற்காக தண்டிக்கப்பட்டவர் ஆவார்.  பின் வங்கதேசத்தின் விடுதலைக்குப் பின் இதில் இருந்து தப்பிப்பதற்காக இவர் பிரித்தானியக் குடியுரிமை பெற்றார்.

சவுத்ரி ஐரோப்பாவின் இஸ்லாமிய மன்றத்தின் நிறுவனர் ஆவார். இது ஒரு தீவிரவாத அமைப்பாக கருதப்படுகிறது. மேலும் இவர்  முஸ்லீம் எய்ட் என்பதின் அறங்காவலர் மற்றும் முன்னாள் தலைவர் ஆவார்.

3 நவம்பர் 2013 அன்று, சர்வதேச குற்றங்கள் தீர்ப்பாயம் வங்களதேசத்தில் அமைக்கப்பட்டது. பின் 1971 ஆம் ஆண்டில் நடைபெற்ற வங்காளப் படுகொலை பற்றிய வழக்கினை விசாரிக்கும் அதிகாரம் அதற்கு வழங்கப்பட்டது. அப்போது 1971 இல்  தாக்க்க பல்கலைக் கழகத்தில் பணிபுரிந்த 9 ஆசிரியர்கள், ஆறு பத்திரிக்கையாளர்கள் மற்றும் 3 மருத்துவர்கள் ஆகியோர் இவரால் கொல்லப்பட்டதாகக் கூறியது. 1971 ல் சுதந்திரம் பெற்ற சிறிது காலத்திலேயே இவர் பங்களாதேஷை விட்டு வெளியேறி ஐக்கிய இராச்சியத்தில் குடியேறினார். இவர் இந்தக் குற்றச்சாட்டுகளை மறுக்கிறார்.

சர்வதேச குற்றவியல் தீர்ப்பாயத்தை (வங்காளதேசத்தில் இருந்து முதல் நபர் ) உருவாக்குவதற்கு நீண்ட காலத்திற்கு முன்பே இவர் போர்க்குற்றவாளி என்று குற்றம் சாட்டப்பட்டார். 1972 ஆம் ஆண்டில், *[[த நியூயார்க் டைம்ஸ்]]* இவர் மறைமுகமாக இயங்கும் தீவிரவாத நோக்கம் கொண்ட முஸ்லிம் அமைப்புகளின் தலைவராக கருதப்பட்டதாக கூறியது.  1995 இல், டேவிட் பெர்க்மேன் தயாரித்த ஒரு ஆவணப்படம், பிரித்தானிய தொலைக்காட்சி சேனலான சேனல் 4 இல் வெளியானது. அது  1971 வங்களாதேச இனப்படுகொலை பற்றியது ஆகும். அந்த ஆவணப் படத்தில்  இவர்  அந்த படுகொலையில் ஈடுபட்டதாகக் குறிப்பிடப்பட்டுள்ளது.

## தொழில்
1971 ஆம் ஆண்டில், மியூன்- *உதின் டெய்லி புர்போடேஷில்* ஒரு பத்திரிகையாளராக பனியில் சேர்ந்தார். 1972 ஆம் ஆண்டில் 1972 ஆம் ஆண்டில், *[[த நியூயார்க் டைம்ஸ்]]* இவர் மறைமுகமாக இயங்கும் தீவிரவாத நோக்கம் கொண்ட முஸ்லிம் அமைப்புகளின் தலைவராக கருதப்பட்டதாக கூறியது. 1971 இல் சுதந்திரம் பெற்ற சிறிது நேரத்திலேயே அவர் வங்களாதேசத்தினை விட்டு வெளியேறினார். இந்தியா, நேபாளம் மற்றும் பாக்கித்தான் வழியாக ஐக்கிய இராச்சியத்திற்குச் சென்றார்  ஐக்கிய இராச்சியத்தில் அவர் ஒரு புதிய வாழ்க்கையை உருவாக்க முடிந்தது.

இலண்டனின் தேசிய சுகாதார சேவையில் (என்.எச்.எஸ்) முஸ்லீம் ஆன்மீக பராமரிப்பு ஏற்பாட்டின் இயக்குநராகவும், ஹெல்த்கேர் சாப்ளேன்சி (எம்.எஃப்.ஜி.எச்.சி) க்கான மல்டி ஃபெய்த் குழுமத்தின் உறுப்பினராகவும், முஸ்லீம் எய்ட் அறங்காவலராகவும் மியூன்-உதின் இருந்தார். தற்போது அவர் இங்கிலாந்தின் குடிமகனாக உள்ளார்.

## போர்குற்ற விசாரணை
1995 ஆம் ஆண்டில் டேவிட் பெர்க்மேன் என்பவர் எழுதி, இயக்கிய *போர் குற்றங்கள் கோப்பு* என்ற ஆவணப்படம் பிரித்தானிய தொலைக்காட்சி சேனலான சேனல் 4 இல் 1971 வங்காளதேச இனப்படுகொலை பற்றி ஒளிபரப்பப்பட்டது. இந்த ஆவணப் படத்தில் 1971 வங்காளதேச விடுதலைப் போரின்போது அல்-பாதர் என்ற பாகிஸ்தான் சார்பு துணை ராணுவப் படையில் இவர் உறுப்பினராக இருந்ததாகவும், போர்க்குற்றங்களில் ஈடுபட்டதாகவும் மியூன்-உதின் மீது குற்றம் சாட்டப்பட்டது.

## குறிப்புகள்

பகுப்பு:வாழும் மக்கள்
பகுப்பு:1948 பிறப்புகள்
ரபினா கான்

**ரபினா கான்** (Rabina Khan      ; பிறப்பு 15 செப்டம்பர் 1972) ஒரு வங்காளதேசத்தில் பிறந்த பிரித்தானிய எழுத்தாளர், அரசியல்வாதி, வீட்டு வசதி முன்னாள் அமைச்சரவை உறுப்பினர் மற்றும் *ஆயிஷாவின் ரெயின்போ நூலின் ஆசிரியர் ஆவார்* . 2015 ஆம் ஆண்டில் இவர்  டவர் ஹேம்லெட்ஸ் மேயர் தேர்தலில் தோல்வியுற்றார். இவர்  டவர் ஹேம்லெட்களின் மக்கள் கூட்டணியின் தலைவராக இருந்தார், ஆனால் ஆகஸ்ட் 29, 2018 இல் லிபரல் டெமக்ராட்சுவில் சேர்ந்தார்.

## ஆரம்பகால வாழ்க்கை
இவரின் தந்தை கென்டில் உள்ள சாதம் கப்பல்துறைகளில் இயந்திர இயக்குனராகப் பணிபுரிந்தார். இவர் திருமணம் செய்ய வங்காளதேசம் திரும்பினார். கான் வங்காளதேசத்தின்  சில்ஹெட் மாவட்டத்தில் பிறந்தார். தனது மூன்று வயதில் தனது தாயால் இங்கிலாந்துக்கு அழைத்து வரப்பட்டார். கான் கென்ட்டின் ரோசெஸ்டரில் வளர்ந்தார். ஐந்து உடன் பிறப்புகளில் இவர் மூத்தவர் ஆவார். இவருக்கு ஒரு சகோதரனும் மூன்று சகோதரிகளும் உள்ளனர்.

1992 ஆம் ஆண்டில், தனது 19 வயதில் கல்வியினை நிறைவு செய்த பின்னர் பயிற்சி ஆசிரியரான அமினூர் ரஷீத் கான் எனபவரைத் திருமணம் செய்தார். மேலும் லண்டனின் டவர் ஹேம்லெட்டில் இவர் குடிபெயர்ந்தார். 22 வயதில், கான் ஹிஜாப் அணியத் துவங்கினார்.

## சமூக பணி
1991 ஆம் ஆண்டில் தனது முதல் பணியினைப் பெற்றார். லண்டனின் கிழக்கு முனையில் உள்ள டவர் ஹேம்லெட்ஸ் ஆஃப் டாக்ஸ் என்ற இடத்தில் கான் ஒரு சமூக மீளுருவாக்க  தொழிலாளராகப் பணியாற்றியுள்ளார்   இவர்  சமூக மற்றும் கல்வித் துறைகளில் டவர் ஹேம்லெட்ஸ் கவுன்சிலுக்காகவும், பெத்னல் கிரீன் சிட்டி சேலஞ்ச் போன்ற அரசாங்க மீளுருவாக்க முயற்சிகளுக்காகவும் பனியாற்றியுள்ளார். மேலும் இவர் சிறுபான்மை சமூகங்களைச் சேர்ந்த பெண்கள் மற்றும் இளம்பெண்களுக்கான கல்வி மற்றும் அதிகாரமளித்தல் போன்ற திட்டங்களை நிர்வகிப்பதற்காகவும் பணியாற்றியுள்ளார். டவர் ஹேம்லெட்களில் சமூக மேம்பாட்டு முயற்சிகளிலும் இவர்  ஈடுபட்டுள்ளார்.

அக்டோபர் 2012 இல், கான் பிபிசி வானொலி 4 இல் பன்முக கலாச்சாரத்தை மறுவரையறை செய்வது எனும் தலைப்பில் இவர் விவாத நிகழ்ச்சியில் கலந்துகொன்டார்.

## அரசியல் வாழ்க்கை
மே 2010 டவர் ஹேம்லெட்ஸ் கவுன்சில் தேர்தலில், தொழிலாளர் கட்சி சார்பாக ஷாட்வெல் தொகுதில்  கான் ஒரு இடத்தை வென்றார். அக்டோபர் 2010 ஆம் ஆண்டில் இவர் புதிதாக தேர்ந்தெடுக்கப்பட்ட மேயரினை ஆதரித்தனால் தொழிலாளர் கட்சியில் இருந்து இவர் உட்பட  ஒன்பது கவுன்சிலர்கள் இடைநீக்கம் செய்யப்பட்டனர். 2015 ஆம் ஆண்டில் இவர்  டவர் ஹேம்லெட்ஸ் மேயர் தேர்தலில் தோல்வியுற்றார். இவர்  டவர் ஹேம்லெட்களின் மக்கள் கூட்டணியின் தலைவராக இருந்தார், ஆனால் ஆகஸ்ட் 29, 2018 இல் லிபரல் டெமக்ராட்சுவில் சேர்ந்தார்.

## விருதுகள் மற்றும் பரிந்துரைகள்
கானுக்கு டவர் ஹேம்லெட்ஸ் சிவிக் விருது வழங்கப்பட்டுள்ளது. 2010 ஆம் ஆண்டில், இவர்  ஐரோப்பிய முஸ்லீம் பெண்கள் செல்வாக்கு விருதுக்கு பரிந்துரை செய்யப்பட்டார். அக்டோபர் 2014 இல், ஆண்டின் சிறந்த நாயகி விருது வழங்கப்பட்டது.

## தனிப்பட்ட வாழ்க்கை
கான் ஒரு முஸ்லீம் ஆவார். இவர் வங்காள மொழியில் பேசும் திறன் கொண்டவர் ஆவார்.  இவர்  தனது கணவர் அமினூர், மூன்று குழந்தைகள் மற்றும் மாமியார் ஆகியோருடன் லண்டனின் வைட் சேப்பலில் வசித்து வருகிறார்.  2009 ஆம் ஆண்டில் கானின் தந்தை இறந்தார்.

## குறிப்புகள்

பகுப்பு:முஸ்லிம் எழுத்தாளர்கள்
பகுப்பு:வாழும் மக்கள்
பகுப்பு:1972 பிறப்புகள்
பகுப்பு:Official website different in Wikidata and Wikipedia
பகுப்பு:வங்காளதேச எழுத்தாளர்கள்
மொஸ்தபா சர்வார் பரூக்கி

**மொஸ்தோபா சர்வார் ஃபாரூக்கி** (Mostofa Sarwar Farooki) ஒரு வங்காளதேசத் திரைப்பட இயக்குநர், தயாரிப்பாளர் மற்றும் திரைக்கதை எழுத்தாளர் ஆவார். இவரது படங்கள் தேர்ட் பெர்சன் சிங்குலர் நம்பர் , டெலிவிசன், *நோ பெட் ஆஃப் ரோஸஸ்* ஆகியவை உலகம் முழுவதும் விமர்சன ரீதியாக நேர்மறையான பாராட்டினைப் பெற்றன. மற்றும் ஏராளமான சர்வதேச மற்றும் தேசிய விருதுகளைப் அந்தத் திரைப்படங்கள் பெற்றது. திரைப்படத் தயாரிப்பாளர்களின் இயக்கத்தை *"சேபியல்"* என்ற பெயரில் நிறுவினார்.  

## தொழில்
ஃபாரூக்கி 2000 ஆம் ஆண்டின் முற்பகுதியில் காட்சி அமைப்பு  மற்றும் இயக்கத்தில் ஓர் புதிய போக்கை ஏற்படுத்தினார். இவரது முதல் படம் *2003 ஆம் ஆண்டில் வெளியான பேச்சுலர் ஆகும். இந்தத் திரைப்படத்தில்*  ஹுமாயூன் , ஃபரிடி, ஆபி கரீம், பெர்டஸ் அகமது மற்றும் சப்னூர் ஆகியோர் முக்கியக் கதாப்பத்திரத்தில் நடித்தனர். அவரது இரண்டாவது படம், ஜாகித் ஹசன், தாரிக் அனாம் கான், ஷாஹிடுஸ்மான் செலிம் மற்றும் பலர் நடித்த அரசியல் நையாண்டித் திரைப்படமான  *மேட் இன் பங்களாதேஷ் 2007 ஆம் ஆண்டில் வெளியானது.* அவரது மூன்றாவது படம் *தெ பெர்சன் சிங்குலர் நம்பர்* நுஸ்ரத் இம்ரோஸ் திஷா, டோபு, மோஷரஃப் கரீம் ஆகியோரின் நடிப்பில் வெளியானது. மேலும்  இந்தத் திரைப்படம் பூசன் சர்வதேச திரைப்பட விழாவில் 2009 ஆம் ஆண்டில் திரையிடப்பட்டது . மேலும் இந்தத் திரைப்படம் அதிகாரப்பூர்வ போட்டியான 2009 மத்திய கிழக்கு சர்வதேச திரைப்பட விழாவிலும் திரையிடப்பட்டது. அதன் பிறகு *ஓகே கட்* என்ற குறும்படத்தை தயாரித்தார் *.* அவரது நான்காவது திரைப்படம் 2012 ஆம் ஆண்டில் வெளியான டெலிவிசன் ஆகும். இதில் சஞ்சல் சவுத்ரி, நுஸ்ரத் இம்ரோஸ் திஷா, மோஷரஃப் கரீம் மற்றும் காசி ஷாஹிர் ஹுதா ரூமி ஆகியோர் முக்கியக் கதாப்பத்திரத்தில் நடித்தனர். பூசன் சர்வதேச திரைப்பட விழாவில் திரையிடப்பட்ட இறுதித் திரைப்படம் மற்றும் 2013 ஆம் ஆண்டில் APSA வின் நடுவர் பிரிவில் பரிசை வென்றது. மேலும் துபாய், ஜோக்ஜா-நெட்பாக் ஆசிய திரைப்பட விழா, ரோமின் ஆசியட்டிகா திரைப்பட மீடியா, மற்றும் கொல்கத்தா சர்வதேச திரைப்பட விழா உள்ளிட்ட ஐந்து சர்வதேச விருதுகளைப் பெற்றது. ஷீனா சோஹன் மற்றும் நூர் இம்ரான் மிது நடித்த அவரது ஐந்தாவது திரைப்படமான *ஆண்ட் ஸ்டோரி* கோல்டன் கோப்லெட் விருதுகள் மற்றும் துபாய் சர்வதேச திரைப்பட விழாவின் முஹ்ர் ஆசியா-ஆப்பிரிக்கா விருதுகளுக்கு பரிந்துரைக்கப்பட்டது. 2014 ஆம் ஆண்டில் இது APSA மற்றும் சிங்கப்பூர் மற்றும் கேரள சர்வதேச திரைப்பட விழாக்களிலும் போட்டிப் பிரிவில் இருந்தது. இவர் தனது ஆறாவது திரைப்படமான *டூப்: நோ பெட் ஆஃப்* ரோஸஸை திரைப்படத்தில்  சர்வதேச நடிகரான இர்பான் கான், நுஸ்ரத் இம்ரோஸ் திஷா, பர்னோ மித்ரா, ரோகேயா பிராச்சி மற்றும் பலர் நடித்திருந்தனர்.  இது பிலிம் பஜார் இந்தியா 2013 இன் திட்டமாகும். இது மாஸ்கோ சர்வதேச திரைப்பட விழாவில் துபாய் திரைப்பட சந்தை விருதையும், நடுவர்கள் பிரிவில் பரிசையும் வென்றது . டாக்கா பயங்கரவாதத்தினை  அடிப்படையாகக் கொண்டு எடுக்கப்பட்ட இவரின் கனவுத் திரைப்படமான சாட்டர்டே ஆஃப்டர்னூன் திரைப்படத்தில் நுஸ்ரத் இம்ரோஸ் திஷா *,* பரம்பிரதா சாட்டர்ஜி, ஜாஹித் ஹசன், ஐயாட் ஹூரானி, மாமுனூர் ரஷீத் ஆகியோர் முக்கியக் கதாப்பாத்திரத்தில் நடித்தனர். இந்த படம் 2019 ஆம் ஆண்டில் நடைபெற்ற  41 வது மாஸ்கோ சர்வதேசத் திரைப்பட விழாவில்  முக்கிய போட்டி பிரிவில் இடம் பெற்றது.மேலும் ரஷ்ய திரைப்பட விமர்சகர்களின் கூட்டமைப்பு நடுவர் பரிசு மற்றும் கிராண்ட் நடுவர்களின் பரிசை வென்றது.

## குறிப்புகள்

பகுப்பு:வாழும் மக்கள்
பகுப்பு:டாக்கா நபர்கள்
பகுப்பு:வங்காளதேசத் திரைப்பட இயக்குநர்கள்
பகுப்பு:வங்காளதேச எழுத்தாளர்கள்
சகிதுல் ஆலம்

**சாகிதுல் ஆலம்** ( Shahidul Alam பிறப்பு 1955) ஒரு வங்காளதேசப்  புகைப்பட பத்திரிகையாளர், ஆசிரியர் மற்றும் சமூக ஆர்வலர் ஆவார். அவர் நாற்பது ஆண்டுகளுக்கும் மேலாக புகைப்படக் கலைஞராக இருந்து வருகிறார், மேலும் அவரது புகைப்படங்கள் பரவலாக அறியப்பட்ட மேற்கத்திய ஊடகங்கள் பலவற்றில் வெளியிடப்பட்டுள்ளன".

ஆலம் 1989 இல் டிரிக் பிக்சர் நூலகத்தையும், 1998 ல் டாக்காவில் உள்ள பத்ஷாலா தெற்காசிய ஊடக நிறுவனத்தையும் நிறுவினார், இந்த நிறுவனம் நூற்றுக்கணக்கான புகைப்படக் கலைஞர்களுக்கு பயிற்சி அளித்து வருகிறது. மேலும் 1999 ஆம் ஆண்டில் சோபி மேளா சர்வதேச புகைப்பட விழாவினை நடத்தியது . ஆலம் இங்கிலாந்தின் சுந்தர்லேண்ட் பல்கலைக்கழகத்தில் கவுரவ பேராசிரியராக உள்ளார். அவரது புத்தகங்களில் *நேச்சர்ஸ் ப்யூரி* (2007) மற்றும் *மை ஜர்னி அஸ் எ சாட்சி* (2011) ஆகியவை குறிப்பிடத்தகுந்தன ஆகும்.

2014 ஆம் ஆண்டில் அவருக்கு பங்களாதேஷ் குடியரசுத் தலைவரால் ஷில்பகலா படக் மற்றும் 2018 இல் லூசி விருதுகளில் சிறந்த மனித நேயம் கொண்டவருக்கான விருது வழங்கப்பட்டது.

5 ஆகஸ்ட் 2018 அன்று, அல் ஜசீராவுக்கு ஒரு நேர்காணல் கொடுத்தார். அந்த நேர்காணல்முகநூலில் நேரலையாக ஒளிபரப்பு செய்யப்பட்டது. சிறிது நேரத்திலேயே இவர் கைது செய்யப்பட்டார். 2018 ஆம் ஆண்டில் வங்காளதேசத்தில் நடைபெற்ற போராட்டித்தினை அடக்கும் விதமாக காவல் அதிகாரிகள் செயல்பட்டதாக அவர் அந்த நேர்காணலில் தெரிவித்தற்காக இவர் கைது செய்யப்பட்டார். பல சர்வதேச மனிதாபிமான அமைப்புகளும் செய்தி ஊடகங்களும் அவரை குற்றச்சாட்டு இன்றி விடுவிக்க அழைப்பு விடுத்தன. அவருக்கு 20 நவம்பர் 2018 அன்று பிணை வழங்கப்பட்டது. 2018 இல் *[[டைம் (இதழ்)|டைம் இதழ்]]* தேர்ந்தெடுத்த ஆண்டின் மனிதரில் இவரும் ஒருவர் ஆவார்.

## ஆரம்பகால வாழ்க்கை மற்றும் கல்வி

### குழந்தைப்பருவம்
ஆலம் டாக்கா, கிழக்கு பாக்கிஸ்தானில் 1955 ஆம் ஆண்டில்  பிறந்தார். தற்போது இந்தப் பகுதில் வங்காளத்தில் உள்ளது.

இவர் அதே நகரத்தின் தன்மோடி குடியிருப்பு பகுதியில் வளர்ந்தார். நடுத்தர வர்க்க பெற்றோருக்கு இவர் மகனாகப் பிறந்தார். இவருக்கு மூன்று சகோதரர்கள் உள்ள்னர். அவரின் தந்தை ஒரு விஞ்ஞானி மற்றும் அவரது தாய், குழந்தை உளவியலாளர். இவர் ஜெனிதா கேடட் கல்லூரியில் கல்வி பயின்றார்.

ஆலம் தனது இளங்கலை கல்வியை லிவர்பூல் பல்கலைக்கழகத்தில் பயின்றார். லிவர்பூலில் இருந்த காலத்தில், தெற்காசிய பாரம்பரியமான ஒரு ஆடையான தனது லுங்கியில் தெருக்களில் நடப்பதை அவர் ஒரு பழக்கமாகக் கொண்டிருந்தார். அவரது கல்லூரி ஆண்டில் அவர் சோசலிச தொழிலாளர் கட்சியுடனான ஈடுபட்டிருந்தார். உயிர் வேதியியல் மற்றும் மரபியல் துறையில் 1976 ஆம் ஆண்டில் இவர் பல்கலைக்கழகத்தில் இளங்கலைப் பட்டம் பெற்றார்.

லண்டன் பல்கலைக்கழகத்தின் பெட்ஃபோர்ட் கல்லூரியில் டாக்டர் தத்துவ ஆய்வுப் படிப்பில் கல்வி கற்பதற்காக இவர் லண்டனுக்கு இடம் பெயர்ந்தார். ஆலம் லண்டனில் இருந்த காலத்தில் புகைப்படத்தில் ஆர்வம் காட்டத் தொடங்கினார். பெட்ஃபோர்டில், புகைப்படங்களுக்கான மாற்று அச்சிடும் செயல்முறைகளை கண்டுபிடிப்பதற்கான ஆராய்ச்சி வேதியியலாளராகவும் பணியாற்றினார். 1983 ஆம் ஆண்டில், அவர் எடுத்த புகைப்படத்திற்காக லண்டன் ஆர்ட்ஸ் கவுன்சிலிலிருந்து ஹார்வி ஹாரிஸ் கோப்பையினை வென்றார். இது புகைப்படம் எடுத்தல் துறையில் ஈடுபடுவதில் அவரது நம்பிக்கையை அதிகரித்தது. அதே ஆண்டில், கரிம வேதியியலில் முனைவர் பட்டத்தினைப் பெற்றார்.

## குறிப்புகள்

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:டாக்கா நபர்கள்
நாதர் அல் - தகாபி

**நாதர் தகாபி** (ஆங்கிலம்: Nader Al-Dahabi ) என்பவர் ஜோர்தானிலுள்ள அம்மானில் 1946 இல் பிறந்த ஜோர்தானிய அரசியல்வாதி ஆவார். இவர் 2007 நவம்பர் 25 முதல் 2009 டிசம்பர் 14 வரை பிரதமராக இருந்தார். மாரூப் அல் பகித் பதவி விலகியதைத் தொடர்ந்து அவர் பதவியேற்றார், பாராளுமன்றத் தேர்தல்களுக்கு சில நாட்களுக்குப் பின்னர் இஸ்லாமியவாதிகள் மற்றும் எதிர்க்கட்சிகள் ஆட்சிக்கு ஆதரவான வேட்பாளர்களால் தோற்கடிக்கப்பட்டனர். 2009 டிசம்பர் 9 அன்று, அவர் பதவி விலகி இரண்டாம் அப்துல்லாவிடம் அரசாங்கத்தை ஒப்படைத்தார். 1946 அக்டோபர் 7 இல் அம்மானில் பிறந்த நாதர் தகாபிக்கு  இரண்டு மகன்கள் மற்றும் ஒரு மகள் உண்டு. அவரது சகோதரர் முகம்மது, முன்னாள் பொது புலனாய்வு இயக்குநரகத்தின் தலைவராவார். 2012 ல் 13 ஆண்டுகள் சிறைத்தண்டனை விதிக்கப்பட்டவர் .

## ஆரம்பகால வாழ்க்கை மற்றும் கல்வி
தகாபி 1964 இல் அம்மானில் உள்ள அல் குசைன் கல்லூரியில் பட்டம் பெற்றார். பின்னர் அவர் ராயல் ஜோர்தானிய விமானப்படையில் சேர்ந்தார். ராயல் ஜோர்தானிய விமானப்படையில் சேருவதில் நாதர் வெற்றி பெற்று, உதவித்தொகையுடன் கிரீசிக்கு அனுப்பப்பட்டார். அங்கு அறிவியலில் இளங்கலைப் பட்டம் பெற்றார்.. 1969 ஆம் ஆண்டில் கெலெனிக் விமானப்படை அகாதமியிலிருந்து வான்வெளிப் பொறியியலில் பட்டம் பெற்றார். ஐக்கிய இராச்சியத்திலுள்ள கிரான்ஃபீல்ட் தொழில்நுட்ப நிறுவனத்தில் வான்வெளி பொறியியலில் முதுகலை பட்டம் பெற்றார். 1987 இல் ஆபர்ன் பல்கலைக்கழகத்தில் (அலபாமா, அமெரிக்கா) பொது நிர்வாகத்தில் பட்டம் பெற்றார்.

## பதவிகள்
1964 ஆம் ஆண்டில் ராயல் ஜோர்தானிய விமானப்படையில் ஒரு பயிற்றி மாணவனாகச் சேர்ந்தார், பின்னர் 1992 முதல் 1994 வரை தளவாடங்களுக்காக ராயல் ஜோர்தானிய விமானப்படையின் உதவி தளபதி பதவியைப் பெற்றார். அவர் 1994 முதல் 2001 வரை ராயல் ஜோர்தானியன்  விமானப்படையின் தலைமை நிர்வாக அதிகாரியாக இருந்தார், மற்றும் 1994-1995 வரை அரபு விமான ஊர்திகளின் அமைப்பின் தலைவராகப் பணியாற்றினார். தகாபி 1994 முதல் ராயல் ஜோர்தானிய பால்கான்சு வாரியத்தின் தலைவராகவும், ராயல் ஜோர்தானிய அகாடமியின் குழுவின் உறுப்பினராகவும் உள்ளார்.

1996-1997 வரை பன்னாட்டு வான் போக்குவரத்து சங்கத்தின் தலைவராக பணியாற்றிய முதல் அரபு ஆவார், மேலும் 1995-1998 வரை பன்னாட்டு வான்வழிப் போக்குவரத்து நிறுவனங்களின் வணிகச் சங்க ஆளுநர் குழுவின் உறுப்பினராகப் பணியாற்றினார். 2001 ஆம் ஆண்டில் பிரதமர் அலி அபு அல்-ராகேப் அவர்களால் போக்குவரத்து அமைச்சராக நியமிக்கப்பட்டார். மார்ச் 2004 இல், தகாபி அகாபா சிறப்பு பொருளாதார மண்டல ஆணையத்தின் (ஆஸெஸா) தலைமை ஆணையராக நியமிக்கப்பட்டார், இது 2001 ஆம் ஆண்டில் செங்கடல் நகரமான அகாபாவில் நிறுவப்பட்ட ஒரு சிறப்பு பொருளாதார மண்டலமாகும்.

நவம்பர் 25, 2007 அன்று, அவர் பிரதமராகவும் பாதுகாப்பு அமைச்சராகவும் நியமிக்கப்பட்டு நான்கு பெண்களுடன் முதல் ஜோர்டானிய அரசாங்கத்தை அமைத்தார். தகாபியின் சகோதரர் மொகமட் ஜனவரி 2008 வரை பொது புலனாய்வு இயக்குநரகத்தின் (ஜிஐடி) தலைவராக இருந்தார்.

## கால்பந்து
பிரதம மந்திரி தகாபி வெளிப்படையாக ஏதென்ஸ் கால்பந்து அணியின் தீவிர ரசிகரவார். மே 2008 இல், அவர்  நிகோலஸ் லிபரோபௌலோஸ் ஜெர்சி எனற கால் பந்தாட வீரரை  அம்மானுக்கு உத்தியோகபூர்வ வருகையின் போது கிரேக்க பாதுகாப்பு அமைச்சரிடமிருந்து பரிசாகப் பெற்றதாகக் கூறப்படுகிறது.  .

## குறிப்புகள்

பகுப்பு:வாழும் மக்கள்
பகுப்பு:1946 பிறப்புகள்
பகுப்பு:ஜோர்தான்
ஆசிப் மொகியுதீன்

**ஆசிப் மொகியுதீன்(** Asif Mohiuddin (பிறப்பு: பிப்ரவரி 24 1984) ஒரு வங்காளதேச  இறைமறுப்பாளர் மற்றும் சமய சார்பின்மை ஆர்வலர், மத விமர்சகர் மற்றும் பெண்ணியவாதி ஆவார் .  2012 ஆம் ஆண்டில் டாய்ச் வெல்லேவின் தி பாப்ஸ்-பெஸ்ட் ஆஃப் ஆன்லைன் ஆக்டிவிசம் விருதை இவர்  வென்றார். ஆசிப்பின் வலைப்பதிவு வங்காளதேசத்தில் அதிகம் வாசிக்கப்பட்ட வலைப்பக்கங்களில் ஒன்றாகும். மேலும் வங்காளதேசத்தின் -மக்கள் விரோத அரசியலையும்  மத அடிப்படைவாதத்தையும் இவர்  கடுமையாக விமர்சித்ததன் மூலம் இவர் பரவலாக அறியப்படுகிறார் .  15 ஜனவரி 2013 அன்று இவர்  இஸ்லாமிய தீவிரவாதிகளின் படுகொலை முயற்சியில் இருந்து தப்பினார். சில மாதங்களுக்குப் பிறகு  இஸ்லாம் மற்றும் முகமது பற்றி மோசமான கருத்துக்களை வெளியிட்டதற்காக வங்காளதேச அரசாங்கத்தால் இரண்டு முறை  கைது செய்து சிறையில் அடைக்கப்பட்டார்.  ஆனால் இவரை கைது செய்ததற்கு தொடர்ச்சியான சர்வதேச அழுத்தம் காரணமாக மொகியுதீன் விடுவிக்கப்பட்டார். அதன் பிறகு இவர்  2014 ஆம் ஆண்டில் தனது நாட்டிலிருந்து ஜெர்மனிக்கு தப்பி ஓடினார். 2015 ஆம் ஆண்டில் பத்திரிகைக்கான அண்ணா பலிட்கோவ்ஸ்கயா விருதைப் பெற்றார்.  

## சுயசரிதை
இவர் தக்காவில் உள்ள முஸ்லீம் குடும்பத்தில் பிறந்தார். இவர் ஓர் நடுததர வர்க்க குடும்பத்தினைச் சேர்ந்தவர் ஆவார். இவரின் தந்தை  அரசு ஊழியராக இருந்தார். இவர்  தான் பள்ளி மற்றும் மசூதிகளில் பல அபத்தமான விசயங்களைக் கற்றுக் கொண்டதாகக் கூறியுள்ளார். அதாவது நல்லது செய்தால் சொர்க்கம் போக இயலும் அல்லது தீயது செய்தால் நரகத்திற்குப் போக வேண்டியதிருக்கும் போன்ற அபத்தமான விசயங்களைக் கற்றுக் கொண்டதாக இவர் கூறினார். தனது பெற்றோரிடம் மதம் தொடர்பான அதிகமான கேள்விகளை எழுப்பினார். அது அவர்களுக்கு வருதத்தினை அளித்தது. மேலும் ஆசிரியர்கள் கேட்கும் கேள்விகளுக்கு இவர்  வித்தியாசமான பதில்களைக் கூறியதனால் இவர் அவர்களால் பலமுறை தாக்கப்பட்டுளார். தனது 13 ஆம் வயதில் இவர் தன்னை இறைமறுப்பாளராக சுயாதீனமாக அறிவித்துக்கொண்டார்.

மொகியுதீன் தனது 16 ஆம் வயது முதல் அறிவியலைப் பற்றி படிக்கத் தொடங்கினார். இஸ்லாமியத்தின் கருத்த்துக்கள் விஞ்ஞானப் பூர்வமற்றதாகக் கருதப்படும் செய்திகளை இவர் கேள்வி எழுப்பத்  துவங்கினார். குர்ஆனில் விவரிக்கப்பட்டுள்ள அற்புதங்களை நவீன அறிவியலுடன் ஒப்பிடவும்  விஞ்ஞான முறையில் பகுத்தறிவு செய்து விளக்கவும் முயன்ற பெங்காலி இதழில் வெளியான ஓர் அறிவியல் கட்டுரையைப் படித்தார். அதில் இருந்து இவருக்கு இந்த ஆர்வம் தொடங்கியது. முஹம்மது நபி குதிரையில் சொர்க்கத்திற்கு பறந்தது விஞ்ஞான ரீதியாக சாத்தியமற்றது என்று கூறி மொகியுதீன் ஒரு கட்டுரை எழுதினார். இதன்மூலம் இவர்  சுதந்திர சிந்தனையாளர் மற்றும் மதத்தை விமர்சிப்பவர் என்பவராக இவர் அறியப்பட்டார்.  இதன் மூலம் சக இறைமறுப்பாளர்கள் கொண்ட வலைத்தள குழுவினருடன் இணைவதற்கு இது காரணியாக அமைந்தது.

## தாக்கம்
இவர் வங்காளதேசத்தின் -மக்கள் விரோத அரசியலையும்  மத அடிப்படைவாதத்தையும் இவர்  கடுமையாக விமர்சித்ததன் மூலம் இவர் பரவலாக அறியப்படுகிறார் .  15 ஜனவரி 2013 அன்று இவர்  இஸ்லாமிய தீவிரவாதிகளின் படுகொலை முயற்சியில் இருந்து தப்பினார்.  சில மாதங்களுக்குப் பிறகு  இஸ்லாம் மற்றும் முகமது பற்றி மோசமான கருத்துக்களை வெளியிட்டதற்காக வங்காளதேச அரசாங்கத்தால் இரண்டு முறை  கைது செய்து சிறையில் அடைக்கப்பட்டார்.   இவர்  2014 ஆம் ஆண்டில் தனது நாட்டிலிருந்து ஜெர்மனிக்கு தப்பி ஓடினார்.

## குறிப்புகள்

பகுப்பு:1984 பிறப்புகள்
பகுப்பு:வாழும் மக்கள்
மான் நகரம், ஜோர்தான்

**மான் நகரம் (ஆங்கிலம்: Ma'an** ) (     ) என்பது தெற்கு ஜோர்டானில் உள்ள ஒரு நகரம் ஆகும். தலைநகர் அம்மானுக்கு தென்மேற்கே 218 கிலோமீட்டர் தூரத்தில் அமைந்துள்ளது. இது மான் மாகாணத்தின் தலைநகராகவும் செயல்படுகிறது. 2015 ஆம் ஆண்டில் அதன் மக்கள் தொகை சுமார் 41,055 பேர் ஆகும். நபான் காலத்திலிருந்தே மான் என்ற பெயருடன் கூடிய நாகரிகங்கள் இருந்துள்ளன - நவீன நகரம் பண்டைய நகரத்தின் வடமேற்கே உள்ளது. இந்த நகரம் பண்டைய கிங்ஸ் நெடுஞ்சாலையிலும் நவீன பாலைவன நெடுஞ்சாலையிலும் அமைந்துள்ள ஒரு முக்கியமான போக்குவரத்து மையமாகும்.

## வரலாறு
பொ.ச.மு. 2 மற்றும் 4 ஆம் நூற்றாண்டுகளுக்கு இடையில் யேமனை தளமாகக் கொண்ட ஒரு பண்டைய அரபு மக்களான மினியன்ஸ் (அரபியில் "மெய்ன்" என்று அழைக்கப்படுகிறது) என்பவர்களால் மான் நிறுவப்பட்டது. இந்த தளம் ஒரு முக்கிய வர்த்தக பாதையில் அமைந்திருந்தது மற்றும் மினியன் வணிகர்கள் மற்றும் மற்ற வணிகர்களால் குடியேறப்பட்டது. லோத்தின் மகனான "மான்" என்பவரின் பெயரை இந்த நகரம் கொண்டுள்ளது என்பது உள்ளூர் பாரம்பரியம்.

சிரியாவில் பைசாந்தியர்களின் காலத்தில், மான் அரபு கிறிஸ்தவ பழங்குடியினரான பானு சூதாம் பிரதேசத்தின் ஒரு பகுதியாக இருந்தது.  திரான்ஸ்ஜோர்தானில் பைசாந்தியர்களுக்கு அடிமைப் பகுதியாக இருந்துள்ளது. 7 ஆம் நூற்றாண்டின் முற்பகுதியில், மானின் கிறிஸ்தவ ஆளுநர் பர்வா இப்னு அம்ர் அல்-சூதாமி இஸ்லாமிற்கு மாறினார் . மேலும் முகம்மது நபிக்கு ஒரு வெள்ளை கழுதை மற்றும் தங்கம் உட்பட பலவிதமான பரிசுகளை அனுப்பினார். அவர் மதம் மாறியதை அறிந்த பைசாந்திய அதிகாரிகள் அறிந்தபோது, அவரை மீண்டும் பழைய மதத்திற்குத் திரும்ப உத்தரவிட்டனர். ஆனால் சூதாமி  மறுத்துவிட்டார். இதன் விளைவாக, பைசாந்திய பேரரசர் இவரை சிறையில் அடைத்து சிலுவையில் அறைய உத்தரவிட்டார். இதற்கு பதிலளிக்கும் விதமாக மதீனாவில் உள்ள முஸ்லீம் அரசு, மானைக் கைப்பற்ற உசாமா இப்னு சயீத் தலைமையிலான இராணுவத்தை அனுப்பியது. &#x5B; *[[விக்கிப்பீடியா:சான்று தேவை|<span title="This claim needs references to reliable sources. (February 2012)">மேற்கோள் தேவை</span>]]* &#x5D;

## காலநிலை
மான் குளிர் பாலைவன காலநிலையைக் கொண்டுள்ளது (கோப்பன் காலநிலை வகைப்பாடு). வெப்பமான கோடைகாலமும், அதிக உயரம் (1000 மீட்டருக்கு மேல்) காரணமாக லேசான குளிர் குளிர்காலமும் கொண்டது.ஆண்டுக்கு சராசரியாக 44 மி.மீ மழைப்பொழிவு என்பதே மிகவும் அரிதானது.

## புள்ளி விவரங்கள்
1845 ஆம் ஆண்டில் மான் அல்-ஹிஜாசியாவில் 200 வீடுகளும், மான் அல்-ஷாமியா 20 குடும்பங்களும் இருந்தன. 1912 ஆம் ஆண்டில் கார்ல் பேடெக்கர் அதன் மக்கள் தொகை 3,000 ஆக இருக்கும் என்று மதிப்பிட்டார், அதே எண்ணிக்கை 1932 இல் *கையேடு ப்ளூ என்பவரின்* கணக்கெடுப்பில் பதிவு செய்யப்பட்டது. 1956 வாக்கில் மானின் மக்கள் தொகை 4,500 ஐ எட்டியது, 1973 இல் இது 9,500 ஆக இருந்தது. 1961 ஆம் ஆண்டில், மான் மக்கள் தொகை 6,643 என்ற அளவில் இருந்தது. மானில் இப்போது 75000 என்ற மக்கள் தொகை கொண்ட 5 பெரிய பழங்குடியினர் உள்ளனர்.

## பொருளாதாரம்
குறைக்கப்பட்ட வருமான வரிகளைக் கொண்ட ஒரு சிறப்பு பொருளாதார மண்டலம் என்ற அபிவிருத்தி பகுதி இங்குள்ளது. ஏற்றுமதியிலிருந்து கிடைக்கும் வருமானத்தின் வரி உட்பட வேறு எந்த வரிகளும் விதிபதில்லை ஒழுங்குபடுத்தப்பட்ட ஒழுங்குமுறை நடைமுறைகள் உள்ளன. இங்கு தொழில்துறை பூங்காவின் கட்டுமானம் ஒன்று 2008 இல் தொடங்கப்பட்டுள்ளது. அது  2030 இல் முடிக்கப்பட உள்ளது.. சம்சு மான் சூரிய மின் நிலையம் இங்கு அமைந்துள்ளது.

## குறிப்புகள்

பகுப்பு:ஜோர்தான்
சலா சவுத்ரி

**சலா உதின் சோயிப் சவுத்ரி** (Salah Uddin Shoaib Choudhury பிறப்பு: ஜனவரி 12, 1965) வங்காளதேச பத்திரிகையான *வீக்லி பிளிட்ஸின்* ஆசிரியர் ஆவார். 1996 இல், வங்காளதேசத்தின் முதல் தனியார் தொலைக்காட்சி சேனலான ஏ -21 என்பதனை நிறுவினார். ஜிஹாதிகளுக்கு எதிர்ப்பு கருத்துக்கள் தெரிவிப்பதன் மூலம் இவர் பரவலாக அறியப்பட்டார்.மேலும் இஸ்ரேலுக்கும் இஸ்லாமிய உலகிற்கும் இடையில் ஒரு கலாச்சார புரிந்துணர்வை உருவாக்குவதற்காக தான்  இஸ்ரேலுடன் இணைந்து பணியாற்ற விரும்புவதாக தெரிவித்தார். இதன் காரணமாக இவர் மூன்று முறை உடல் ரீதியாக தாக்கப்பட்டார். மேலும் வங்களாதேசத்தில் ஒரு முறை  இவர் கடத்தப்பட்டார்.

## சர்ச்சை
அமைதி இலக்கியம் மற்றும் கலாச்சாரத்திற்கான சர்வதேச மன்றத்தின் அழைப்பின் பேரில் டெல் அவீவில் நடந்த ஒரு கருத்தரங்கில் இவர்  கலந்து கொள்ள முயன்றபோது சலா உதீன் சோயிப் சவுத்ரி நவம்பர் 29, 2003 அன்று கைது செய்யப்பட்டார். அவர் மீது தேசத் துரோக குற்றச்சாட்டுகள் சுமத்தப்பட்டன. ஜனவரி 24, 2004 அன்று அவர் மீது டாக்காவின் விமான நிலைய காவல் நிலையத் தலைவர் முகமது அப்துல் ஹனிஃப் எனப்வரால் வழக்குப் பதிவு செய்யப்பட்டது. அவர் வைத்திருந்த ஆவணங்களின் அடிப்படையில் அவர் ஒரு மொசாட் முகவர் என்பதால் இவர் மீது வாக்கு பதிவு செய்யப்பட்டதாக கூறப்பட்டது. ஜனவரி 9, 2014 அன்று பங்களாதேஷின் தண்டனைச் சட்டத்தின் 505 (ஏ) பிரிவின் கீழ்  தேசத்துரோக வழக்கு பதிவு செய்யப்பட்ட இவர்  நீதிமன்றத்தால் அவர் குற்றவாளி என அறிவிக்கப்பட்டார்.

### வெளியீடுகள்
சவுத்ரி பெங்காலி மற்றும் ஆங்கில மொழிகளில் ஏராளமான நூல்களை எழுதியுள்ளார். அவரது சமீபத்திய புத்தகம், இஞஸ்டிஸ்*& ஜிஹாத்*. இந்த நூல் அக்டோபர் 2007 இல் வெளியிடப்பட்டது. மே 2008 இல், இத்தாலிய வெளியீட்டு இல்லமான நெப்டாசியா இந்தப் புத்தகத்தை இத்தாலிய மொழியில்  *சோனோ கோல்பெவோல்* என்ற தலைப்பில் வெளியிட்டது. இதன் மூலம் சமகால வங்காளதேச எழுத்தாளரின் ஒரு நூல் இத்தாலிய மொழியில் மொழிபெயர்க்கப்படுவது இதுவே முதல் முறையாகும்.

அமெரிக்காவின் சிட்டிசன்ஸ் யுனைடெட் தயாரிப்பு நிறுவனம் தயாரித்த 'அமெரிக்கா அட் ரிஸ்க்' என்ற ஆவணப்படத்தில் இவர் நேர்காணல் காணப்பட்டார். http://www.americaatrisk.com/credits.html 

*இவரின் இன்சைட் மெட்ராஸா* அக்டோபர் 2009 இல் வங்காளதேசத்தில் வெளியிடப்பட்டது. இந்த புத்தகத்தில், சவுத்ரி மதரஸா கல்வி குறித்த விரிவான தகவல்களை அவர் அந்த நூலில் இடம்பெறச் செய்தார்.

இஸ்ரேலின் அமைப்பு, இலக்கியம் மற்றும் அமைதி கலாச்சாரம் ஆகியன பற்றிய சர்வதேச அமைப்பு ஒன்றினை இவர் நிறுவினார்.வங்காளதேசத்தில் எவ்வாறு அல்கொய்தா வளர்ச்சி அல்லது ஆதரவு பெற்றது என்பதனைப் பற்றி எழுதினார்.

உலகெங்கிலும் உள்ள தி ஹில் போன்ற முக்கிய செய்தித்தாள்களால் சலா உதின் சோயிப் சவுத்ரி மேற்கோள் காட்டப்படுகிறார்.  தீவிர இஸ்லாம், யூத எதிர்ப்பு மற்றும் இஸ்லாமிய போர்க்குணம் ஆகிய தொடர்பான தலைப்புகளில் விரிவுரை ஆற்றுவதற்காக  பல்வேறு சர்வதேச அமைப்புகள் மற்றும் கல்வி நிறுவனங்களால் இவர் அழைக்கப்படுகிறார். https://www.youtube.com/watch?v=zooekbEkF7Y

## தக்குதல்கள்
இஸ்ரேலுக்கும் இஸ்லாமிய உலகிற்கும் இடையில் ஒரு கலாச்சார புரிந்துணர்வை உருவாக்குவதற்காக தான்  இஸ்ரேலுடன் இணைந்து பணியாற்ற விரும்புவதாக தெரிவித்தார். இதன் காரணமாக இவர் மூன்று முறை உடல் ரீதியாக தாக்கப்பட்டார். மேலும் வங்களாதேசத்தில் ஒரு முறை  இவர் கடத்தப்பட்டார்.

## குறிப்புகள்

பகுப்பு:வங்காளதேசத்தில் மனித உரிமைகள்
பகுப்பு:1965 பிறப்புகள்
பகுப்பு:வாழும் மக்கள்
தசுனீம் கலில்

**தஸ்னீம் கலீல்** (Tasneem Khalil) ஒரு நாடுகடத்தப்பட்ட வங்காளதேச பத்திரிகையாளர் ஆவார்.இவர்  முன்பு *தி டெய்லி ஸ்டார் நிறுவனத்தில்* பணிபுரிந்தார். சி.என்.என் நிறுவனத்தில் இவர் பணிபுரிந்தார். *மேலும்  இவர்* மனித உரிமைகள் கண்காணிப்பகத்தின் ஆலோசகராகவும் இருந்தார்.  2006-2008 வங்காளதேச அவசரகாலத்தின் போது, இவர்  11 மே 2007 அன்று பங்களாதேஷின் உளவுத்துறையின் காவலில் இருந்தபோது சித்திரவதை செய்யப்பட்டார்.   கலீல் தற்போது ஒரேப்ரோ, ஸ்வீடனில் வசித்து வருகிறார். இவர்  மனித உரிமைகள் தொடர்பான நிகழ்வுகளைப் பற்றி செய்தி வெளியிடும் ஒரு ஊடகமான இண்டிபெண்டட்ன்ட் வேர்ல்ட் ரிப்போர்ட் எனும் செய்தி ஊடகத்தில் இவர் பதிப்பாசிரியராகப் பனிபுரிந்து வருகிறார்.

## ஆரம்பகால வரலாறு
தஸ்னீம் கலீல் 1981 ஆம் ஆண்டில் வங்காளதேசத்தில் பிறந்தார். டாக்காவில் இருந்தபோது, கலீல் நார்த் சவுத் பல்கலைக்கழகத்தில் ஆங்கில மொழியியல் பிரிவில் பாடம்  பயின்றார்.  வங்காளதேசத்தில் சிறைவாசம் அனுபவித்த பின்னர், இவர்  ஒரு மாதம் தலைமறைவாகிவிட்டார். பின்னர் ஜூன் 6, 2007 அன்று ஒரு வங்காளதேச விமான நிலையம் வழியாக வேறு ஒரு நாட்டிற்குத்  தப்பிக்க முடிந்தது. அங்கிருந்து இவர்  தனது குடும்பத்தினருடன் நாடுகடத்தப்பட்டு, சுவீடனில் தஞ்சம் புகுந்தார்.   ஜூன் 2007 இல் சுவீடன் அரசு அவருக்கு அங்கு தங்கிக் கொள்ள அனுமதி வழங்கியது.  இவர்  மலமோ பல்கலைக்கழகத்தில் மனித உரிமைகள் பற்றி கல்வி கற்றார். மேலும் சுயமாக ஓர் இதழினைத் துவங்கினார். இவர் கலீல் ஷர்மின் அப்சனா சுச்சி என்பவரைத் திருமணம் செய்து கொண்டார். இந்தத் தம்பதியருக்கு தியாஷ் எனும் ஒரு மகன் உள்ளார்.

## பத்திரிகை வாழ்க்கை
தஸ்னீம் கலீல் 2000-2007 வரை *தி டெய்லி ஸ்டார்* பத்திரிகையின் தலையங்க உதவியாளராக இருந்தார். இந்த நேரத்தில் இவர்  *ஃபோரம்*  *எனும் ஒரு* மாத இதழுக்கும் கட்டுரைகளை எழுதினார். பின்னர் இவர்  சி.என்.என் நிறுவனத்திற்காக பணிபுரிந்தார். 2006 ஆம் ஆண்டில் இவர் மனித உரிமைகள் கண்காணிப்பகத்தின் ஆலோசகராகவும் ஆனார். மனித உரிமைகள் பிரச்சினைகள் மற்றும் மீறல்கள் குறித்து தனது வலைப்பதிவில் கட்டுரைகளை வெளியிடுவதில் இவர்  தீவிரமாக இருந்தார். இதனால் இவர் பலமுறை சிக்கல்களைச் சந்தித்தார்.

வங்காளதேசத்தில் சிறைவாசம் அனுபவித்து சுவீடனுக்கு தப்பிச் சென்றபின், கலீல் இண்டிபெண்டட்ன்ட் வேர்ல்ட் ரிப்போர்ட் *என்பதனைத் துவங்கினார்.  அதன்* வெளியீட்டாளரும் ஆசிரியருமாக இவர்  அங்கு பணிபுரிந்தார்.

### எதிர்வினைகள்
தஸ்னீம் கலீல் தடுப்புக்காவலுக்குப் பிறகு, அவரது மனைவி அவசர காலங்களில் அழைக்கவும் அறிவிக்கவும் தனது கணவரால் ஏற்கனவே கூறப்பட்ட நபர்களின் பட்டியலைத் தொடர்பு கொண்டார். இவர்  பணியாற்றிய நிறுவனங்கள் மற்றும் பதிவரின் வலையமைப்பின் உதவியுடன் இவர்  சிறைப்பிடிக்கப்பட்டதை பரவலாக மற்றவர்களுக்கு அறியப்படுத்தினார். இதன் மூலம் பரவலாக இவர் கைது செய்யப்பட்ட செய்தி சர்வதேச அளவில் தெரிய வந்தது. மேலும் பலர் அரசாங்கத்திடம்  இவரை விடுதலை செய்யுமாறு அறிவுறுத்தினர். மனித உரிமைகள் கண்காணிப்பகத்தின் ஆசிய இயக்குநர் பிராட் ஆடம்ஸ், “தஸ்னீம் கலீலின் பாதுகாப்பு குறித்து நாங்கள் மிகுந்த அக்கறை கொண்டுள்ளோம். இவர்  மனித உரிமைகள் மற்றும் சட்டத்தின் ஆட்சிக்காக வங்காளதேசத்தில் ஒரு முக்கிய குரலாக இருந்து வருகிறார், அதனால்தான் இவர் அச்சுறுத்தலுக்கு உள்ளாகியுள்ளார். தங்களது நடவடிக்கைகள் வெளி உலகத்தால் உன்னிப்பாக கவனிக்கப்படுவதை வங்காளதேச இராணுவம் அறிந்துகொள்ள வேண்டும் எனத் தெரிவித்தார்.

## குறிப்புகள்

பகுப்பு:1981 பிறப்புகள்
பகுப்பு:வாழும் மக்கள்
எம். அருனுர் ரசீத்

**எம். அருனூர் ரஷீத்** (*M. Harunur Rashid*, 28 திசம்பர் 28, 1939 – 26 நவம்பர் 2024) ஆங்கில இலக்கியத்தின் சிறந்த ஆசிரியர்களுள் ஒருவர் ஆவார். மேலும் குறிப்பிடத்தகுந்த கல்வி நிர்வாகிகளுள் ஒருவராகவும் நவீன கவிதை மற்றும் உரைநடை ஆசிரியர் மற்றும் மொழிபெயர்ப்பாளராகவும் இவர் அறியப்பட்டவர். வங்களதேசத்தில், சூபித்துவம் மற்றும் சூஃபி இலக்கியங்களின் எழுத்தாளர்  மற்றும் சமூக, அரசியல், கலாச்சார மற்றும் இலக்கிய நூல்களின் திறனாய்வாளராகவும் விளங்கியவர்.

## ஆரம்பகால வாழ்க்கை மற்றும் கல்வி
ரஷீத் டிசம்பர் 28, 1939 இல் பிரித்தானிய இந்தியாவில் அசாமின் டின்சுகியாவில் பிறந்தார். இரண்டாம் உலகப் போருக்கு முன்னதாக, அவரின் தந்தை மறைந்த ரஹிமுதீன் அகமது, அஸ்ஸாம் மாநில ரயில்வே ஊழியராகப் பணிபுரிந்தார். பணிமாற்றம் காரணமாக இவர் சிட்டகாங்கிற்கு மாற்றப்பட்டார். இவர்  தனது குழந்தைப் பருவத்தை பஹர்தலி மற்றும் சிட்டகாங் மலைகளின் அருகில் அதிக நேரம் செலவிட்டார். ஜப்பானியர்கள் சிட்டகாங்கில் குண்டுவீச்சு நடத்தியபோது, அவரின் தந்தை இவர்களை பிரம்மன்பேரியாவின் நபினகரில் உள்ள தனது கிராமத்திற்கு அனுப்பினார். மெராட்டலியில் உள்ள அவரது வீடு டைட்டாஸ் நதியின் அருகில் இருக்கிறது. இவரது ஆரம்பக் கல்வியினை அவரது தாயார் சலேமா கட்டூனுட் கற்றுத் தந்தார். ஏனெனில் அந்தக் கிராமத்தில் ஒரே கல்வியறிவு பெற்ற பெண்மணி அவரின் தாய் மட்டுமே ஆவார்.

அவரது குடும்பம் பஹர்தலிக்கு குடிபெயர்ந்தது.  இவர்  1947 ஆம் ஆண்டில் பஹர்தலி ரயில்வே உயர்நிலைப் பள்ளியில் படித்தார். இவரின் தந்தைக்கு பணிமாறுதல் கிடைத்ததால் அடுத்த ஆண்டு  இவர்களின் குடும்பம் சிட்டகாங்கிற்கு குடிபெயர்ந்தது. இவரின் தந்தை இவரை சிட்டகாங் கல்லூரி பள்ளியில் சேர்த்தார் . அந்தப் பள்ளியில் இவர் ஒன்பதாம் வகுப்பு வரை படித்தார். பின் இவரின் தந்தை பணி ஓய்வு பெற்றதனைத் தொடர்ந்து பிரம்மன்பரியா நகரத்திற்கு சென்றார். இவர்  1955 ஆம் ஆண்டில் இவர் அன்னடா மாடல் உயர்நிலைப் பள்ளியில் மெட்ரிகுலேஷன் தேர்வில் தேர்ச்சி பெற்றார். பின்பு பிரம்மன்பரியா கல்லூரியில் சேர்ந்தார், மேலும் டாக்கா பல்கலைக்கழகத்தில் இடைநிலை கலை தேர்வில் 1957 ஆம் ஆண்டில்  தேர்ச்சி பெற்றார்.

டாக்கா பல்கலைக்கழகத்தில் 1960 ஆம் ஆண்டில் இளங்கலைப் பட்டத்தினையும் 1961 ஆம் ஆண்டில் முதுகலைப் பட்டத்தினையும் பெற்றார். பின்பு இவர் இங்கிலாந்தில்உள்ள  கேம்பிரிட்ஜ் பல்கலைக்கழகத்திற்கு ( ஃபிட்ஸ்வில்லியம் கல்லூரி ) சென்று 1966 ஆம் ஆண்டு மேதகமை இளங்கலைப் பட்டத்தினையும் 1970 ஆம் ஆண்டில் முதுகலைப் பட்டத்தினையும் பெற்றார். 1970 ஆம் ஆண்டுகளில் இவர் ஹவாயில் உள்ள ஈஸ்ட் வெஸ்ட் மையத்திற்குச் சென்று ஈ எஸ் ஓ எல் பயிற்சியினை மேற்கொண்டார். அங்கு பயிற்சியில் இருந்தபோது அந்த மாநிலத்தில் உள்ள முக்கியமான மொழிப் பாடசாலைகளை பார்க்கும் வாய்ப்பினைப் பெற்றார்.

## தனிப்பட்ட வாழ்க்கை
ரஷீத் தனது உறவினர் முர்ஷிதா பேகத்தை 24 ஆம் வயதில் திருமணம் செய்து கொண்டார். அவைந்தத் தம்பதியினருக்கு இரண்டு மகன்களும் ஒரு மகளும் இருந்தனர். முர்ஷிதா புற்றுநோயால் 1985 ஆம் ஆண்டில்  இறந்தார். இவர் 1986 ஆம் ஆண்டில் ஷிரீன் யாஸ்மின் கான் என்பவரை திருமணம் செய்தார். இந்தத் தம்பதிக்கு குழந்தைகள் இல்லை.

ரசீத் புற்றுநோய் காரணமாக 2024 நவம்பர் 26 இல் தனது 84-ஆவது அகவையில் டாக்காவில் காலமானார்.

## மேற்கோள்கள்

பகுப்பு:1939 பிறப்புகள்
பகுப்பு:2024 இறப்புகள்
பகுப்பு:வங்காளதேச எழுத்தாளர்கள்
பகுப்பு:புற்றுநோயால் இறந்தவர்கள்
உருவாத்துக் கரீம்

**ரோபட் கரிம்** (Robat Karim; ,  ரோமானியம்:  Robāţ Karīm; முந்தையப்பெயர்: Shahriar என்றும், Shahryār என்றும் அழை எனப்பட்டது.  இந்த  நகரமானது,  ரோபட் கரிம் கவுன்டியின் தலைநகரம் ஆகும். 2006 மக்கள் தொகைக்  கணக்கெடுப்பின்படி, இந்நகரத்தின் மக்கள் தொகை 62,937 நபர்களை கொண்டு இருந்தது. இந்நபர்கள் 16,675 குடும்பங்களில் வாழ்ந்து வந்தனர்.  இந்த நகரமானது, ஈரான் நாட்டின் தலைநகரான தெகுரான் நகரின் தென்மேற்கு திசையில் அமைந்துள்ளது. இந்த இரு நகருகளுக்கும் இடையில் உள்ள தொலைவு  ஆகும்.

## தகவற்பெட்டி விவரம்
வலது|thumb|150x150px|ஈரானின் 31 மாகாணங்கள்
வலது|thumb|150x150px|தெகுரான் மாவட்டங்கள்
புவியின்  ஐந்து  கண்டங்களில் ஒன்றான ஆசியக் கண்டத்தின், மேற்குப் பகுதியில், பதினெட்டு மத்திய கிழக்கு நாடுகள் உள்ளன. இந்த நாடுகளிலேயே பரப்பளவில், இரண்டாவது பெரிய நாடக இருக்கும் நாடானது, ஈரான் என்ற இசுலாமிய நாடாகும். இதன் பண்டைய வரலாற்றுப் பெயர் பெர்சியா என்பதாகும்.  இந்த நாட்டின்  அளவுள்ள நிலப்பரப்பானது, பல்வேறு நில ஆட்சிக்குரிய அரசுப் பணிகளுக்காக, முப்பத்தொரு மாகாணங்களாக பிரிக்கப்பட்டுள்ளன. அதில் இருக்கும் ஒரு மாகாணத்தின் பெயர், தெகுரான் மாகாணம் ஆகும். இம் மாகாணத்தில் மட்டும்,  16 கவுன்டிகள்(county) என்று அழைக்கப்படும், தமிழகத்தின்  மாவட்டங்கள் போன்ற ஆட்சி அமைப்பு உள்ளன. இந்த பதினாறு மாவட்டங்களில் (தெகுரான், தம்மாவன்டு, இரா, சமிர்நட்டு, வமின், சாரியர், இசுலமசகர், ரோபட் கரிம், பக்ட்சட்டு, பைரூசுக்கு, கியோட்சு, மலர்டு, பிசுவ, பகரேசுடன், பர்டீசு, குவார்சக்கு) ஒன்றான, ரோபட் கரிம் (Robat Karim County شهرستان رباطكريم ) கவுன்டி / மாவட்டம் உள்ளது. இந்த மாவட்டத்தின் தலைநகரமாக, இந்த நகரம் இருக்கிறது.

## மக்கள் தொகை
2016 ஆம் ஆண்டு  மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 91 வது இடத்தினைப் பெறுகிறது. 2006 ஆம் ஆண்டு  மக்கள் தொகை கணக்கெடுப்பின்படி, இந்த நகரத்தில் 16,675 குடும்பங்கள் இருந்தன. அந்த குடும்ப உறுப்பினர்களின் எண்ணிக்கை 62,937 ஆக, மக்கள் தொகைக் கணக்கெடுப்பின் படி இருந்தது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு  ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 105,393 நபர்கள் இருந்தனர். இதற்கு முன் எடுக்கப்பட்ட அரசின்  மக்கள் தொகை கணக்கெடுப்பின்படி, 2011 ஆம் ஆண்டு, 78,097 நபர்கள் இருந்தார்கள். இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பாரவேறு எந்த வகையான சமூக சீரமைப்புடன் தொடர்புடையவர்களை விடவும், அதக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர்.  தற்பொழுது உள்ள மக்கள் தொகை எண்ணிக்கையுடன் ஒப்பிடும்போது,  இந்நகரத்தின் மக்கள்தொகை அடர்வு +34.95% அதிகரித்துள்ளது.

## மேற்கோள்கள்

பகுப்பு:Coordinates on Wikidata
பகுப்பு:ஈரானின் நகரங்கள்
சூசா நகரம், அசர்பைஜான்

**சூசா** (ஆங்கிலம்: **Shusha )** என்பது தெற்கு காகசசில் உள்ள நாகோர்னோ-கராபாக் என்ற சர்ச்சைக்குரிய பகுதியில் உள்ள ஒரு நகரம் ஆகும். 1992 இல் நாகோர்னோ-கராபாக் போரின் போது கைப்பற்றப்பட்டதிலிருந்து இது ஆர்ட்சாக் குடியரசின் கட்டுப்பாட்டில் உள்ளது. இருப்பினும், இது அசர்பைஜான் குடியரசின் ஒரு சட்டபடியான பகுதியாகும்,

சுற்றியுள்ள சூசா எரேயோனின் நிர்வாக பிரிவின் நிலையுடன். ஐக்கிய நாடுகளின் பாதுகாப்பு அவையின் தீர்மானம் எண் 884 இன்படியும்  மற்றும் ஐக்கிய நாடுகள் சபையின் தீர்மானத்தின் படியும், அஜர்பைஜானின் பிராந்திய ஒருமைப்பாடு ஓரளவு அங்கீகரிக்கப்பட்டது, அவற்றில் திரும்பப் பெறுவதற்கான கோரிக்கையும் அடங்கும் ஆர்மீனிய படைகள். 1,400–1,800 மீட்டர் (4,600–5,900அடி) உயரத்தில் அமைந்துள்ளது. கராபக் மலைகளில், சூசா சோவியத் காலத்தில் ஒரு மலை பொழுதுபோக்கு விடுதியாக இருந்தது.

சில ஆதாரங்களின்படி, சூசா நகரம் 1752 ஆம் ஆண்டில் பனா அலிகானால் நிறுவப்பட்டது.   18 ஆம் நூற்றாண்டின் நடுப்பகுதியிலிருந்து 1822 வரை சூசா கராபக் கானேட்டின் தலைநகராக இருந்தது. குவாஜர் ஈரான் மீது 19 ஆம் நூற்றாண்டின் முதல் பாதியில் காகசசு பிராந்தியத்தை உருசியர்கள் கைப்பற்றிய பின்னர் இந்த நகரம் தெற்கு காகசசின் கலாச்சார மையங்களில் ஒன்றாக மாறியது. காலப்போக்கில், இது பல அசர்பைஜான் அறிஞர்கள், கவிஞர்கள், எழுத்தாளர்கள் மற்றும் குறிப்பாக, இசைக்கலைஞர்களுக்கு (எ.கா., ஆஷிக்குகள், முகாம் பாடகர்கள், கோபுஸ் இசைக் கலைஞர்கள்) ஒரு நகரமாகவும், வீடாகவும் மாறியது .

## சொற்பிறப்பு
*சூசா* என்பதற்கு "கண்ணாடி" என்று பொருள்படும், மேலும் இது பாரசீக மொழியில் ''சாசா" என்பதிலிருந்து ("கண்ணாடி, பாத்திரம், பாட்டில், குடுவை") உருவானது.   கராபாக் கானேட்டின் முதல் ஆட்சியாளரான பனா அலி கானின் நினைவாக இந்நகரத்திற்கு பனகாபாத் எனவும் பெயரிடப்பட்டது. 

## கலாச்சாரம்
வரலாற்று விவரக்குறிப்புகள் காரணமாக சூசா ஆர்மீனிய மற்றும் அஜர்பைஜான் கலாச்சார நினைவுச்சின்னங்களைக் கொண்டுள்ளது, அதே சமயம் சுற்றியுள்ள பிரதேசங்களில் பல பண்டைய ஆர்மீனிய கிராமங்களும் அடங்கும்.

சூசா ஆர்மீனிய மத  மற்றும் கலாச்சார மையங்களில் ஒன்றாகும்  மற்றும் காகசஸின் ஆர்மீனிய நகரங்களில் ஒன்றாகும். நான்கு நற்செய்திகளின் ( புனித விவிலியம் ) கிழக்கு ஆர்மீனிய பதிப்பு 1830 இல் சூசாவில் நிறைவடைந்தது, பின்னர் மாஸ்கோவில் முதல் முறையாக வெளியிடப்பட்டது.

இந்த நகரம் அசெரி கலாச்சாரத்தின் முன்னணி மையங்களில் ஒன்றாகும். சூசா நகரம் அசர்பைஜான் மக்களின் இசை மரபுகளுடன் தொடர்புடையது. முகாம், பாரம்பரிய அசர்பைஜானிய வகை குரல் மற்றும் கருவி கலைகளின் முன்னணி பள்ளிகளில் ஒன்று சூசாவில் உள்ளது. குறிப்பாக இந்த கலைக்கு சூசா புகழ் பெற்றது.

## பொருளாதாரம் மற்றும் சுற்றுலா
சூசி புத்துயிர் நிதியம் மூலம் நகரத்தின் போருக்குப் பிந்தைய பொருளாதாரத்தை புதுப்பிக்க முயற்சிகள் மேற்கொள்ளப்பட்டுள்ளன. இது ஆர்மீனியாவின் நிதி மற்றும் உள்ளூர் அமைச்சகத்தால் மேற்கொள்ளப்பட்டுள்ளன. சுற்றுலாத்துறை முதலீடு காரணமாக சோசி விடுதி, அவான் சுசி பிளாசா விடுதி மற்றும் சுசி கிராண்ட் விடுதி போன்ற விடுதிகள் திறக்க வழிவகுத்தது. ஒரு சுற்றுலா தகவல் அலுவலகமும் இங்கு திறக்கப்பட்டுள்ளது, கராபாக் குடியரசில் மலைகள் முதன்மையானது. மேலும். மீதமுள்ள இரண்டு ஆர்மீனிய தேவாலயங்கள் புதுப்பிக்கப்பட்டுள்ளன, மேலும் பள்ளிகள், அருங்காட்சியகங்கள் மற்றும் நரேகட்சி கலை நிறுவனம் ஒன்றும் திறக்கப்பட்டுள்ளன.

## குறிப்புகள்

பகுப்பு:அசர்பைஜான்
கோர்க்லாரெலி மாகாணம்

**கோர்க்லாரெலி மாகாணம்** ( *Kırklareli Province*,     ;     ;  ) என்பது துருக்கியியன் என்பத்தோரு மாகாணங்களில் ஒன்று ஆகும். இந்த மாகாணமானது கருங்கடலின் மேற்கு கடற்கரையில் வடமேற்கு துருக்கியில் உள்ள ஒரு மாகாணமாகும். இந்த மாகாணமானத்தின் வடக்கு எல்லையாக  நீளமுள்ள பல்காரியா நாட்டின் நீண்ட எல்லைப் பகுதி உள்ளது. மேலும் இது மேற்கில் எடிர்னே மாகாணத்துடனும் தெற்கே டெக்கிர்தாஸ் மாகாணத்துடனும் தென்கிழக்கில் இசுதான்புல் மாகாணத்துடனும் எல்லையைக் கொண்டுள்ளது. மாகாணத்தின் தலை நகராக கோர்க்லரேலி நகரம் உள்ளது. மாகாணம் மற்றும் அதன் தலை நகரத்தின் பெயர் துருக்கிய மொழியில் *"நாற்பதுகளின் நிலம்" என்று* பொருள்படும்.  இந்த சொல்லானது 15 ஆம் நூற்றாண்டில் உதுமானியப் பேரரசிற்காக இந்த நகரத்தை கைப்பற்ற சுல்தான் முராத் I அனுப்பிய நாற்பது ஒட்டோமான் காஜிகளைக் குறிக்கலாம் அல்லது  ஒட்டோமான் வெற்றிக்கு முன்னர் இப்பகுதியில் நாற்பது தேவாலயங்கள் அமைந்திருப்பதாகக் கூறப்படுகிறது, இதன்  முந்தைய பெயராக *கார்க்லாரெலி* ( துருக்கிய மொழியில் கோர்க் கிலிஸ்; Εκκλησιέςαράντα) என்று இருந்துள்ளது. ஒட்டோமான் வெற்றியாளர்களை கௌரவிப்பதற்காக  கோர்க்லாரெலி நகரத்தில் ஒரு மலை உச்சியானது "கோர்க்லர் அனேட்டா" (துருக்கியில் நாற்பதுகளின் நினைவு) என்று அழைக்கப்படுகிறது.

இந்த மாகாணம் யால்டாஸ் ( இஸ்ட்ராங்கா ) மலைத் தொடரால் பிரிக்கப்பட்டுள்ளது. மாகாணத்தின் வடக்கு மற்றும் வடகிழக்கு பகுதிகள் துருக்கியின் குறைந்த மக்கள் தொகை கொண்டதும் மற்றும் வளர்ந்த பகுதிகளில் ஒன்றாகும். மாகாணத்தின் தெற்கு மற்றும் மேற்கு மாவட்டங்களானது அதிக மக்கள் தொகையைக் கொண்டு உள்ளது, ஏனெனில் இந்த மாவட்டங்களின் நிலப் பகுதியானது வேளாண்மைக்கும் தொழில் துறைக்கும் மிகவும் ஏற்றதாக உள்ளது. மாகாணத்தின் வடக்கு மற்றும் கிழக்கு பகுதிகள் காடுகள் நிறைந்ததாக உள்ளன. எனவே, இந்த பகுதிகளில் வாழ்பவர்களுக்கு வனவளம் ஒரு முக்கிய வாழ்க்கை ஆதாரமாக உள்ளது. கருங்கடல் கடற்கரை பகுதியில் மீன்பிடித்தல் தொழில் ஒரு முக்கியத் தொழிலாக நடக்கிறது.

## வேளாண்மை
thumb|கோர்க்லரேலி நகரத்தில் குழந்தையுடன் மது திராட்சை அறுவடை செய்யும் பெண்ணின் சிலை.
கோர்க்லாரெலி மாகாணமானது திராட்சைப் பழ வேளாண்மை  மற்றும் ஒயின் தயாரிப்பு நடக்கும் ஒரு முக்கியமான பகுதியாகும். திராட்சை, செர்ரி இலைகள் மற்றும் கடுகு விதைகளால் ஆன "ஹர்தாலியே" என்ற சிரப், இப்பகுதியில் உள்ள சிறப்பான மது அல்லாத பானமாகும்.

## உள்ளூர் இடங்கள்
**டுப்னிசா குகை** என்பது மாகாணத்தில் உள்ள ஒரு பிரபலமான இயற்கை பகுதியாகும். இது  வடக்கில் மாகாணத்தின் எல்லைகளுக்குள் உள்ள ஒரு தனித்துவமான புவியியல் அமைப்பு ஆகும். மாகாணத்தில் அமைந்துள்ள  60 கி.மீ நீளமுள்ள  கருங்கடல் கடற்கரையானது துருக்கியில் மிகவும் அழகிய மற்றும் வளர்ச்சி அடையாத கடற்கரைகளில் ஒன்றாகும். கடற்கரையில் இரண்டு பாதுகாக்கப்பட்ட இயற்கை பகுதிகள் உள்ளன. அதாவது வடக்கே சாகா கோலே ( சாகா ஏரி ) ஒரு பாதுகாக்கப்பட்ட ஒரு இயற்கை பகுதி அடுத்து தெற்கே கசதுரா கோர்பெஸி (கசதுரா விரிகுடா) ஒரு பாதுகாக்கப்பட்ட இயற்கை பகுதி ஆகும். இந்த தளங்களானது அவற்றின் ஆபத்தான சுற்றுச்சூழல் அமைப்புகளுடன் பல அச்சுறுத்தலுக்கு உள்ளான உள்ளூர் தாவரங்கள் மற்றும் விலங்கு இனங்களைக் கொண்டுள்ளன.

## மாவட்டங்கள்
thumb|கோர்க்லரேலி மாகாணத்தின் மாவட்டங்கள்
கோர்க்லாரெலி மாகாணம் எட்டு மாவட்டங்களாக பிரிக்கப்பட்டுள்ளது.

## மேற்கோள்கள்
 

பகுப்பு:துருக்கியின் மாகாணங்கள்
காட்சு, ஈரான்

**காட்சு (**Qods ; , பிற பெயர்கள் : சாரியி காட்சு = காட்சு நகரம் (Shahr-e Qods) ; முந்தையப் பெயர்கள் : Karaj, Qal‘eh Hasan, Qal‘eh-ye Ḩasan Khān) என்று அழைக்கப்படும் நகரமானது, கோட்சு கவுண்டியில் இருக்கும் நகரம் ஆகும். மேலும், அந்த கவுன்டியின் தலைநகரமாகவும் இருக்கிறது. 2006 ஆம் ஆண்டு எடுக்கப்பட்ட மக்கள் தொகைக்  கணக்கெடுப்பின்படி, இந்நகரத்தின் மக்கள் தொகை 229,354 நபர்கள் ஆகும். இந்நபர்கள் 60,331 குடும்பங்களில் வாழ்ந்தனர்.  1989 ஆம் ஆண்டில் கோட்ஸ் அதிகாரப்பூர்வமாக நகராட்சியாக மாறியது. பாரசீக வளைகுடா புரோ லீக் (Persian Gulf Pro League) அணியான பேக்கன், இங்குள்ள சாகரே கோட்சு மைதானத்தினால் விளையாடுகிறது.

## கல்வி
இந்த நகரத்தில் மூன்று பல்கலைக் கழகங்கள் உள்ளன: இசுலாமிய ஆசாத் பல்கலைக்கழகம், சாகர்-ஈ கோட்சின் கிளை, பயன்பாட்டு அறிவியல், தொழில்நுட்ப பல்கலைக்கழகம், பயாம்-இ-நூர் பல்கலைக்கழகம் ஆகிய புகழ் பெற்ற கல்வியகங்கள் உள்ளன.

## மக்கள் தொகை
2016 ஆம் ஆண்டு  மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில் இந்த நகரம் இருபத்தியெழாவது இடத்தினைப் பெறுகிறது. 2006 ஆம் ஆண்டு  மக்கள் தொகை கணக்கெடுப்பின்படி, இந்த நகரத்தில் 60,331 குடும்பங்கள் இருந்தன. அந்த குடும்ப உறுப்பினர்களின் எண்ணிக்கை 229,354 ஆக, மக்கள் தொகைக் கணக்கெடுப்பின் படி இருந்தது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு  ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பல்வேறு எந்த வகையான சமூக சீரமைப்புடன் தொடர்புடையவர்களை விடவும், அதிக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர்.  2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 309,605 நபர்கள் இருந்தனர். இதற்கு முன் எடுக்கப்பட்ட அரசின்  மக்கள் தொகை கணக்கெடுப்பின்படி, 2011 ஆம் ஆண்டு, 283,517 நபர்கள் இருந்தார்கள்.  தற்பொழுதுள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +9.20% அதிகரித்துள்ளது.

## குறிப்புகள்

## வெளி இணைப்புகள்

* ரெட் கிரசண்ட் - ஷாஹ்யார் & ஷாஹர்-இ கோட்ஸ் பல்கலைக்கழகம்

பகுப்பு:Coordinates on Wikidata
ஜோர்தானில் சுற்றுலா

**ஜோர்தானில் சுற்றுலா** (ஆங்கிலம்: Tourism in Jordan ) ஜோர்டான் மத்திய கிழக்கில் ஒரு இறையாண்மை கொண்ட அரபு நாடு. ஜோர்தான் தெற்கே சவுதி அரேபியா, வடகிழக்கில் ஈராக், வடக்கே சிரியா, மேற்கில் இஸ்ரேல் மற்றும் பாலஸ்தீனம்  ஆகியவற்றை எல்லைகளாக கொண்டுள்ளது. ஜோர்தான் மூலோபாய ரீதியாக ஆசியா, ஆப்பிரிக்கா மற்றும் ஐரோப்பாவின் குறுக்கே அமைந்துள்ளது. தலைநகரான அம்மான் ஜோர்தானின் அதிக மக்கள் தொகை கொண்ட நகரம் மற்றும் நாட்டின் பொருளாதார, அரசியல் மற்றும் கலாச்சார மையமாகும்.

உலகளாவிய புகழ்பெற்ற பெட்ரா (1985 முதல் யுனெஸ்கோ உலக பாரம்பரிய தளம், மற்றும் உலகின் புதிய ஏழு அதிசயங்களில் ஒன்று), ஜோர்டான் நதி,  நெபோ மலை, மடாபா, ஏராளமான இடைக்கால மசூதிகள் மற்றும் தேவாலயங்கள் மற்றும் பழுதடையாத இயற்கை இடங்கள் ( வாடி இரம் மற்றும் ஜோர்டானின் வடக்கு மலைப் பகுதி போன்றவை) போன்ற வரலாற்று தளங்களை பார்வையிடுவது அதன் முக்கிய சுற்றுலா தலங்களில் அடங்கும். அத்துடன் கலாச்சார மற்றும் மத தளங்கள் மற்றும் மரபுகளை அவதானித்தல் ஆகியவற்றையும் கொண்டுள்ளது.

ஜோர்தான் சுகாதார சுற்றுலாவையும் வழங்குகிறது, இது சாக்கடல் பகுதி, கல்வி சுற்றுலா, நடைப் பிரயாணம், இசுநோர்கெலிங் மற்றும் இசுகூபா மூழ்கல் ஆகியவற்றில் அகபாவின் பவளப்பாறைகள், பாப்-கலாச்சார சுற்றுலா மற்றும் ஜோர்தானின் நகரங்களில் வணிகச் சுற்றுலா ஆகியவற்றை மையமாகக் கொண்டுள்ளது. 2009 ஆம் ஆண்டில் வந்த தோராயமாக 4.8 மில்லியன் சுற்றுலாப் பயணிகளில் பாதிக்கும் மேற்பட்டவர்கள் அரபு பயணிகள்.  முக்கியமாக வளைகுடாவின் அரபு நாடுகளிலிருந்து, தங்கள் விடுமுறைகளை ஜோர்தானில் கழிக்கத் திட்டமிட்டுள்ளதாகக் கூறினர்.

## முக்கிய சுற்றுலா தலங்கள்
thumb|பெட்ராவில் அல்-காசினே
[thumb| [சாக்கடல் ]]
thumb|வாடி இரம்

நபேடியர்களின் இல்லமான வாடி மூசாவில் உள்ள பெட்ரா மலையில் செதுக்கப்பட்ட ஒரு முழுமையான நகரம் உள்ளது. இங்குள்ள பாறைகள் பிரமாண்டமானவை மற்றும் வண்ணமயமானவை, இவை பெரும்பாலும் இளஞ்சிவப்பு நிறத்தில் உள்ளன. மேலும் பண்டைய நகரத்தின் நுழைவாயில் மலையில் 1.25 கி.மீ குறுகலான பள்ளத்தாக்கு ஒன்று உள்ளது. இது சிக் என்று அழைக்கப்படுகிறது. நகரத்தில் பல்வேறு கட்டமைப்புகள் உள்ளன, இதில் அல் காஸ்னே உட்பட அனைத்தும் பாறையில் செதுக்கப்பட்டுள்ளன. இது "கருவூலம்" என்று அழைக்கப்படுகிறது. இது "உலகின் புதிய ஏழு அதிசயங்களில்" ஒன்றாகவும் வகைப்படுத்தப்பட்டுள்ளது.

பெட்ராவில் ஆர்வமுள்ள பிற முக்கிய தளங்கள் தேவாலயம், ரோமன் திரையரங்கம், அரச குடும்ப கல்லறைகள், தியாகத்தின் உயர் இடம் ஆகியவை அடங்கும். 1812 ஆம் ஆண்டில் சுவிஸ் ஆய்வாளர் ஜோஹன் லுட்விக் புர்க்ஹார்ட் என்பவரால் பெட்ரா மேற்கத்திய உலகிற்காக மீண்டும் கண்டுபிடிக்கப்பட்டது. இது யுனெஸ்கோ உலக பாரம்பரிய தளமாக 1985 இல் பொறிக்கப்பட்டது.

உம் கைஸ் என்ற பாழடைந்த ஹெலனிஸ்டிக் கால ரோமானிய நகரம் ஒன்று உள்ளது. ஜெராஷ் அதன் பண்டைய ரோமானிய கட்டிடக்கலைக்கு பிரபலமானது, கொலோனட் வீதிகள், கொரிந்திய வளைவுகள், வெளிப்புற ரோமன் அரங்குகள் மற்றும் ஓவல் பிளாசா ஆகியவை அடங்கும்.

2005 ஆம் ஆண்டில் யுனெஸ்கோவின் உலக பாரம்பரிய தளமாக பொறிக்கப்பட்ட உம் அர்-ராசாஸ், இந்த இடிபாடுகள் ரோமன், பைசாந்தியன் மற்றும் ஆரம்பகால முஸ்லீம் கட்டிடக்கலைகளின் கலவையைக் காட்டுகின்றன. அதன் பொக்கிஷங்களில் நாட்டின் மிகப்பெரிய தேவாலய மொசைக் தளம் உள்ளது; தளம் முழுமையாக அகழ்வாராய்ச்சி செய்யப்பட்டால் புதிய கண்டுபிடிப்புகள் மேலும் சாத்தியமாகும்.

## குறிப்புகள்

பகுப்பு:ஜோர்தானின் சுற்றுலா